**Z á p i s n i c a**

zo 15. zasadnutia Etnologickej komisie Zväzu múzeí na Slovensku

v Spišskej Novej Vsi dňa 23. septembra 2020

Pätnáste zasadnutie pléna Etnologickej komisie Zväzu múzeí na Slovensku (ďalej EK ZMS) sa konalo dňa 23. septembra 2020 o 9.00 hod. v Múzeu Spiša v Spišskej Novej Vsi. Na zasadnutí EK ZMS bolo prítomných 19 členov.

**Program:**

1. Otvorenie
2. Správa predsedníčky o činnosti EK ZMS od 14. zasadnutia EK ZMS
3. Návrh činnosti EK ZMS do 16. zasadnutia EK ZMS a realizácia XXV. ročníka konferencie Etnológ a múzeum v roku 2021
4. Voľby tajomníka EK ZMS
5. Aktualizácia organizačného a rokovacieho poriadku EK ZMS
6. Diskusia
7. Záver

**K bodu 1.**

Prítomných privítala a zasadnutie EK ZMS viedla predsedníčka PhDr. Daša Ferklová. Na úvod poďakovala organizátorom medzinárodnej konferencie Etnológ a múzeum za zorganizovanie XXIV. ročníka Etnológ a múzeum, ktorý sa konal v Múzeu Spiša v Spišskej Novej Vsi na tému: „Modrotlač“, v dňoch 22. – 24. septembra 2020. Garantkou za múzeum bola riaditeľka Ing. Zuzana Krempaská a odbornou garantkou Oľga Danglová, CSc.

Predsedníčka EK oboznámila prítomných s plánovaným programom zasadnutia, následne vyzvala členov komisie ku kontrole a aktualizácii adresára a nových záujemcov o prihlásenie sa do komisie a vypísanie prihlášky.

**K bodu 2.**

Predsedníčka EK predniesla správu o činnosti za obdobie od 14. zasadnutia pléna EK ZMS.

V rámci organizačnej a koordinačnej činnosti referovala, že Výbor EK v priebehu roka 2019 prerokoval aktuálne problémy a témy činnosti EK priebežne formou elektronickej pošty. Členovia EK sú informovaní o činnosti prostredníctvom elektronickej pošty a pravidelne aktualizovanej internetovej stránky. Ďalej spomenula 14. zasadnutie EK ZMS, ktoré sa konalo v rámci konferencie Etnológ a múzeum. V roku 2019, boli usporiadateľmi konferencie EK ZMS a Novohradské múzeum a galéria, konferencia sa konala v Lučenci v Novohradskom múzeu a galérii v dňoch 24. – 26. septembra 2019 na tému Expozičná, výstavná a prezentačná činnosť po roku 1989.

Zároveň informovala, že EK ZMS každoročne podáva žiadosť na Fond na podporu umenia za účelom organizácie konferencie Etnológ a múzeum.

**K bodu 3.**

Predsedníčka EK ZMS prečítala návrh činnosti EK ZMS do 16. zasadnutia EK ZMS. Zhodnotila, že komisia aj naďalej vykonáva odbornú činnosť – organizáciou konferencií a vydávaním zborníka, spolupracuje aj s inými komisiami a pracuje na rôznych témach. Taktiež informovala, že každý rok je na výbor ZMS podávaný návrh rozpočtu pre EK.

V závere informovala, že XXV. ročník konferencie Etnológ a múzeum sa podľa plánu uskutoční v Slovenskom národnom múzeu v Martine s témou „Osobnosti múzejníctva v druhej polovici 20. storočia“. Termín konania - 2. polovica septembra 2021. Súčasťou konferencie bude i 16. zasadnutie pléna EK ZMS.

Predsedníčka informovala prítomných o počte členov EK ZMS, ktorý predstavoval k danému dňu 101 členov. Na predmetnom zasadnutí EK ZMS bol aktualizovaný zoznam členov a kontaktné údaje prítomných členov.

**K bodu 4.**

V súvislosti s odchodom Mgr. N. Novákovej, tajomníčky EK ZMS na materskú dovolenku, bolo potrebné zvoliť novú tajomníčku. Predsedníčka EK ZMS navrhla Mgr. B. Sumkovú zo Slovenského národného múzea v Martine. Navrhovaná bola zvolená v plnom počte – 19, zdržali sa 0, proti 0. Tajomníčka EK ZMS Mgr. B. Sumková bola zvolená na obdobie jedného roka do najbližších volieb, nakoľko súčasnému výboru končí v r. 2021 volebné obdobie.

**K bodu 5.**

Predsedníčka EK ZMS predniesla návrhy zmien v Rokovacom a organizačnom poriadku EK ZMS, po spoločnej diskusii a pripomienkach, prítomní návrhy schválili. Výbor následne zmeny zapracuje a predloží nový návrh Rokovacieho a organizačného poriadku EK predsedovi ZMS.

**K bodu 6.**

V rámci diskusie bola otvorená téma konferencie Etnológ a múzeum na rok 2022. Predsedníčka EK ZMS informovala o minulých jednotlivých ročníkoch, zároveň zhrnula, v ktorých múzeách konferencie prebehli a navrhla tie, v ktorých by sa mohli konať nasledujúce ročníky. Načrtnutá bola ja téme XXVI. konferencie Etnológ a múzeum. Navrhované boli témy „Ľudové liečiteľstvo“ a „Mestská kultúra vs. vidiecka kultúra (trhy, jarmoky, festivaly)...vo svetle etnologických zbierok“. Druhá navrhovaná téma bola predbežne schválená, miesto konania XXVI. ročníka bude dohodnuté na pracovnom zasadnutí EK v septembri 2021.

**K bodu 7.**

V závere predsedníčka EK ZMS poďakovala Ing. Zuzane Krempaskej, riaditeľke Múzea Spiša v Spišskej Novej Vsi a jeho zamestnancom, predovšetkým Mgr. Márii Staňovej Michalkovej a Margite Kočišovej, za zorganizovanie a úspešný priebeh XXIV. ročníka konferencie Etnológ a múzeum.

Na záver poďakovala prítomným za aktívnu účasť a ukončila zasadnutie.

V Martine, dňa 14. decembra 2020 PhDr. Daša Ferklová predsedníčka EK ZMS

Zapísala: Mgr. Barbora Sumková

tajomníčka EK ZMS